U-I-187/01
Natisni
Opravilna št.:
U-I-187/01
Datum odločitve:
22. 11. 2001
Objavljeno:
OdlUS X, 194
ECLI:
ECLI:SI:USRS:2001:U.I.187.01
Akt:
Poziv Občine Žirovnica za vložitev napovedi za odmero nadomestila za uporabo stavbnega zemljišča in davka od premoženja
Izrek:
Poziva Občine Žirovnica za vložitev napovedi za odmero nadomestila za uporabo stavbnega zemljišča in davka od premoženja se zavrže.
Evidenčni stavek:
Ker pobudnik predlaga oceno ustavnosti in zakonitosti nekega dokumenta, ki ni predpis oziroma splošni akt, in torej ne more biti predmet ustavnosodne presoje, je Ustavno sodišče pobudo zavrglo.
Geslo:
Ustavno sodišče, pristojnosti, postopek:
Nepristojnost za presojo akta, ki ni predpis/splošni akt.
Pravna podlaga:
Zakon o Ustavnem sodišču (ZUstS), 21., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Janez Zupan ml., Žirovnica
Datum vloge:
13. 9. 2001
Vrsta odločitve:
sklep
Vrsta rešitve:
zavrženje
Dokument:
US21049
Dokument v PDF obliki:
U-I-187-01.pdf
116 KB
Prenesite datoteko
U-I-187/01
22. 11. 2001
S K L E P
Ustavno sodišče je v postopku za preizkus pobude Janeza Zupana ml. iz Žirovnice na seji dne 22. novembra 2001
sklenilo:
Pobuda za začetek postopka za oceno ustavnosti in zakonitosti Poziva Občine Žirovnica za vložitev napovedi za odmero nadomestila za uporabo stavbnega zemljišča in davka od premoženja se zavrže.
Obrazložitev
1. Pobudnik izpodbija Poziv za vložitev napovedi za odmero nadomestila za uporabo stavbnega zemljišča in davka od premoženja (v nadaljevanju Poziv), ki ga je Občina Žirovnica objavila oziroma poslala zavezancem navedenih dajatev. Pobudnik zelo podrobno razčlenjuje vsebino Poziva in ugotavlja, da je v nasprotju s številnimi zakoni in da posega tudi v temeljne človekove pravice. V dopolnitvi pobude, ki ji je priložena obsežna dokumentacija, opozarja na številne nepravilnosti oziroma krivice, ki naj bi se mu zgodile, vendar pa niso neposredno povezane s predmetom pobude.
2. Izpodbijani poziv po svoji naravi ni predpis ali splošni akt. Namen Poziva je olajšati zavezancem izpolnjevanje napovedi za obveznosti, saj jih opozarja na ustrezne določbe predpisov, ki jih morajo pri tem upoštevati. Poziv sam po sebi zavezancem ne nalaga nikakršnih obveznosti, temveč jih le opozarja na pravila ravnanja, ki jih določajo zakoni oziroma na posledice, ki jih zakoni predvidevajo za neizpolnjevanje predpisanih ravnanj.
3. Po 21. členu Zakona o Ustavnem sodišču (Uradni list RS, št. 15/94 - v nadaljevanju ZUstS) Ustavno sodišče v okviru ustavnopravne presoje ocenjuje skladnost zakonov z Ustavo ter skladnost drugih predpisov in splošnih aktov, izdanih za izvrševanje javnih pooblastil, z Ustavo in zakonom. Ustavno sodišče je torej pristojno le za presojo normativnih aktov, ne pa za oceno raznih informacij, napotil, strokovnih pripomočkov, pojasnil in podobno, s čimer se pristojni državni organi oziroma organi lokalnih skupnosti obračajo na občane.
4. Ker pobudnik predlaga oceno ustavnosti in zakonitosti Poziva, ki ni predpis oziroma splošni akt in torej ne more biti predmet ustavnosodne presoje, začete s pobudo, je Ustavno sodišče pobudo zavrglo.
5. Ustavno sodišče je sprejelo ta sklep na podlagi 25. člena ZUstS in prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: predsednica dr. Dragica Wedam-Lukić ter sodnici in sodniki dr. Janez Čebulj, Lojze Janko, Milojka Modrijan, dr. Ciril Ribičič, dr. Mirjam Škrk, Franc Testen in dr. Lojze Ude. Sklep je sprejelo soglasno.
P r e d s e d n i c a
dr. Dragica Wedam-Lukić